# Beatus

* Per a altres significats, vegeu «Beat (desambiguació)».
Els beatus (o beats) són els còdexs amb miniatures derivats del Comentari a l'Apocalipsi de Beat de Lièbana, en què s'interpretava el llibre de l'Apocalipsi de Sant Joan.
Beat va plasmar en escrit i segurament també en imatges la lluita del mal contra les forces triomfants del bé i del cel, i explicava com seria la segona vinguda de Crist i la fi del món. L'obra original es va perdre, però fou molt copiada i n'han arribat als nostres dies fins a 24 còpies, conegudes com a beatus, realitzades la majoria a les scriptoria dels monestirs castellans entre els segles IX i XIII.
Per fer aquestos beatus, calia la cooperació entre diversos monjos, segons es mostra a una làmina de la torre del monestir de Tábara (vegeu il·lustració): el pergaminer, el copista, l'il·lustrador i l'enquadernador. El nom d'alguns d'aquestos artistes s'ha conservat. Els monestirs productors eren de Lleó, Zamora, Palència, Burgos i la Rioja. Cada beatus tenia unes 90 il·lustracions relacionades amb l'Apocalipsi; a vegades incorporava altres passatges de la Bíblia i dels sants pares, seccions que es van anar afegint amb els anys; també es van acabar incorporant genealogies i mapes. El dibuix és esplèndid i de gran colorit i força expressiva; la iconografia deriva de models nord-africans i carolingis. Destaca la simbologia vegetal i numèrica i l'animalística de caràcter fantasiós, que marcarà l'evolució de la iconografia romànica.
A Catalunya es conserven el Beatus de Girona i el Beatus de la Seu d'Urgell, importats; el Beatus de Torí és una còpia del Beatus de Girona feta a Catalunya.

## Inventari dels beatus conservats

Per ordre cronològic i per famílies de manuscrits els beatus il·luminats són els següents:
* Foli solt de Silos, anomenat fragment de Nájera o de Cirueña o Beatus de Cirueña (finals del s. IX; Silos, Biblioteca del Monasterio de Santo Domingo, frag. 4)

### Beatus del grup I

* Beatus Emilianense o Beatus primer de la Biblioteca Nacional d'Espanya (2n terç del segle x; Madrid, Biblioteca Nacional d'Espanya, Ms. Vit. 14.1)
* Beatus de San Millán (darrer quart del segle x, acabat el segle XII; Madrid, Real Academia de la Historia, Cod. 33)
* Beatus de l'Escorial (vers l'any 1000; El Escorial, Biblioteca del Monasterio San Lorenzo el Real, Cod. & II. 5)
* Beatus de Fanlo (1040-60; només n'hi ha una còpia de set pàgines, molt acurada, del segle XVII; Nova York, Pierpont Morgan Library, Ms. 1079)
* Beatus de Saint-Sever (1060; París, Biblioteca Nacional de França, MS lat. 8878)
* Beatus d'Osma (1086; Arxiu de la Catedral de Burgo de Osma, Cod. 1)
* Beatus de Ginebra (s. XI; copiat al sud d'Itàlia, a la regió de Benevento; Ginebra, Bibliothèque de Genève, Ms. lat. 357)
* Beatus de Lorvão (1189; Lisboa, Arquivo Nacional da Torre do Tombo, cod. 44) (cal afegir, a més, el beatus d'Alcobaça Arxivat 2017-01-03 a Wayback Machine., còpia del de Lorvão, no il·luminat)
* Beatus de Navarra (s. XII; París, Biblioteca Nacional de França, Ms. Nouv. Acq. Lat.1366)
* Beatus de Berlín (s. XII; Berlín, Staatsbibliothek Preussischer Kulturbesitz, MS Theol. lat. Fol. 561)
* Beatus Corsini (s. XII; Roma, Biblioteca dell'Accademia Nazionale dei Lincei e Corsiniana, Segn. 40.E.6)

### Beatus del grup IIa

* Beatus Morgan (940-945; Nova York, Pierpont Morgan Library, MS 644)
* Beatus de Valcavado (970; Biblioteca de la Santa Cruz de Valladolid, MS 433)
* Beatus de la Seu d'Urgell (darrer quart del s. X, Museu Diocesà de la Seu d'Urgell, Ms. 26)
* Beatus de Ferran i Sança (1047; Madrid, Biblioteca Nacional d'Espanya, Ms. Vit. 14.2)
* Beatus de Silos (1091; Londres, British Museum, Add. MS 11695)

### Beatus del grup IIb

* Beatus de Tábara (968-970; Madrid, Archivo Histórico Nacional, Cod. 1097B)
* Beatus de Girona (975; Arxiu de la Catedral de Girona, Ms. 7)
* Beatus de Torí (1100; Torí, Biblioteca Nazionale Universitaria, Sgn I.II.1; còpia feta a Catalunya del Beatus de Girona)
* Beatus Rylands (1175; Manchester, John Rylands Library, Latin MS 8)
* Beatus de Cardeña (1180; conservat fragmentat en quatre biblioteques diferents; la part principal al Museo Arqueológico Nacional de Madrid; manquen folis)
* Beatus de Arroyo (1a meitat del segle xiii; París, Biblioteca Nacional, Nouv. Acq. Lat. 2290 i 1 foli a Nova York, Bernard H. Breslauer Collection, Paul Getty Museum)
* Beatus de Las Huelgas (segle xiii, Nova York, Pierpont Morgan Library, Ms M.429)
A més, en diverses biblioteques es conserven fragments (a vegades un o dos folis, sovint no il·luminats): Beatus de Sahagún Arxivat 2017-01-03 a Wayback Machine., de l'ACA Arxivat 2017-01-03 a Wayback Machine., de la Biblioteca de Montserrat, de l'Arxiu Històric Provincial de Zamora (Beato_de_Zamora), etc.
El beatus d'Alcobaça (Biblioteca Nacional de Portugal. Signatura: Códice Alcobacense - ALC. 247; copiat el segle xiii a Santa Maria de Alcobaça, Leiria, Portugal) és un rar exemplar no il·luminat. Accés a la còpia digitalizada (Apocalipse_de_Alcobaça)

### Stemma de les diferents famílies dels beatus
## Referències

* ↑ Diccionario de Arte I. Barcelona: Spes Editorial SL (RBA), 2003, p.54. ISBN 84-8332-390-7 [Consulta: 12 novembre 2014].
* ↑ Els fragments s'han recollit també en un facsímil: https://www.facsimilefinder.com/facsimiles/fragments-of-beatus-facsimile
* ↑ http://www.mecd.gob.es/cultura-mecd/areas-cultura/archivos/mc/registro-memoria-unesco/2015/comentarios-libro-apocalipsis/b-alcobaca.html Arxivat 2017-01-03 a Wayback Machine.

## Bibliografia

* Williams, John, The Illustrated beatus: a corpus of the illustrations of the commentary on the Apocalypse, Londres: Harvey Miller, 1994-2003 (5 volums: 1. Introduction. 2. The ninth and tenth centuries. 3. The tenth and eleventh centuries. 4. The eleventh and twelfth centuries. 5. The twelfth and thirteenth centuries)
* Yarza Luaces, Joaquin, Beato de Liébana. Manuscritos iluminados. Barcelona, Moleiro, 1998
* Actas de simposio para el estudio de los códices del "Comentario al Apocalipsis" de Beato de Liébana, Madrid, 1978-1980
* Neuss, Wilhelm, Die Apokalypse des hl. Johannes in der altspanischen und altchristichen Bibel-illustration, Münster, 1930

## Enllaços externs

* «Beatus». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Beat de Liébana
* Comentari a l'Apocalipsi
* Mapamundi del Beat de Liébana